%brandDTD; ]>

# A súgóablak használata

Ez a fejezet a súgóablak használatát ismerteti. Ez az az ablak, amelyben ez a szöveg is megjelenik, emellett az ettől balra lévő oldalsávot is tartalmazza.

További támogatást és információt a Súgó és támogatás oldal alján elhelyezkedő hivatkozásokon keresztül kaphatunk.

A fejezet témakörei:

- A kívánt témakör megkeresése
- Korábbi lépések követése és nyomtatás
- A Súgó gomb használata
- Keresési tippek

## A kívánt témakör megkeresése

A súgóablakban a tartalom a bal oldali ablaktábla lapjaival különböző módon jeleníthető meg.

- Tartalom: az elsődleges témakörök listáját tartalmazza.
  Kattintsunk egy témakörre: ekkor leírása jelenik meg. Ha duplán kattintunk rá, a résztémakörök jelennek meg.
- Keresés: a súgóban való keresést teszi lehetővé.
  Írjunk be egy szót vagy kifejezést a kapcsolódó témakörök megtekintéséhez. Ezután kattintsunk a kívánt témakörre.

  Ha a keresés egyetlen témakört sem jelenít meg, adjunk meg kevesebb szót vagy más sorrendben.

- Tárgymutató: a témaköröket sorolja fel ábécésorrendben.
  Kattintsunk egy bejegyzésre a témakör tartalmának megtekintéséhez.
- Fogalomtár: a fontosabb fogalmakat sorolja fel ábécé sorrendben.
  Kattintsunk egy bejegyzésre meghatározásának megtekintéséhez.

Az éppen látott témakörrel kapcsolatos tudnivalók a hivatkozásokra kattintva érhetők el (ugyanúgy, mint a szokásos weboldalakon).

## Korábbi lépések követése és nyomtatás

A súgóban végrehajtott lépések nyomon követhetők a súgóablak bal felső sarkában lévő gombokkal.

- A Vissza gombbal a korábban látott oldalakhoz térhetünk vissza. Ez ugyanúgy működik, mint a Vissza gomb a &brandShortName; főablakában.
- Az Előre gombbal a korábban látott oldalak között előre lapozhatunk. Ez ugyanúgy működik, mint az Előre gomb a &brandShortName; főablakában.
- A Kezdőlap gombbal a &brandShortName; Súgó kezdőlapja jeleníthető meg a terméktámogatási lehetőségek és a weben elérhető információforrások felsorolásával.

Az utasításokat tartalmazó témakört ki is nyomtathatjuk:

- A súgóablakban látható teljes oldal nyomtatásához kattintsunk az ablak jobb felső sarkában lévő Nyomtatás gombra.

- Ha csak az oldal adott részét szeretnénk nyomtatni, először jelöljük ki a kívánt szöveget, és ezután kattintsunk a Nyomtatás gombra.

## A Súgó gomb használata

A &brandShortName; számos ablakában és párbeszédpanelén található Súgó gomb.

Ha erre kattintunk, az ablak vagy a párbeszédpanel részletes leírása jelenik meg.

## Keresési tippek

Ha a keresés eredménye nem az, amit vártunk, fogadjuk meg az alábbi jótanácsokat:

- Csak a &brandShortName; használatával kapcsolatos dolgokat keressünk. Ez nem webes keresés.
- Ne szűkítsük le túlzottan a keresést. Elképzelhető, hogy a keresett kifejezés más szavakkal van megfogalmazva.
- Ugyanakkor ne is keressünk túl általános kifejezésekre. Például a web szóra keresve valószínűleg túl sok találatot fogunk kapni.