%brandDTD; ]>

# Hírcsoportok kezelése

A fejezet témakörei:

- Feliratkozás hírcsoportra
- Hírcsoportüzenetek olvasása
- Hírcsoportüzenetek elküldése
- Hozzászólás folyamatban lévő eszmecseréhez
- Témacsoportok figyelése
- Hírcsoport eltávolítása
- Hírcsoport-kiszolgáló felvétele

## Feliratkozás hírcsoportra

Ha készítettünk magunknak postafiókot egy hírcsoport-kiszolgáló eléréséhez, akkor csatlakozhatunk a hírcsoportokhoz (feliratkozhatunk ezekre).

A feliratkozáshoz induljunk ki a Levelező ablakból:

1. Válasszuk a Fájl menü Feliratkozás parancsát. A Feliratkozás párbeszédpanel jelenik meg.
2. Ha szükséges, a Postafiók lenyitható listán válasszunk másik hírcsoportfiókot.
3. Jelöljük ki a hírcsoportot. Egynél több hírcsoport kijelöléséhez használjuk a `Cmd` `Ctrl`-kattintás kombinációt minden egyes további hírcsoporthoz.
4. Kattintsunk a Feliratkozás gombra vagy a hírcsoport mellett a Feliratkozás oszlopba. Minden olyan hírcsoport mellett, amelyre feliratkoztunk, pipa jelenik meg. A jelentkezés törléséhez kattintsunk a Leiratkozás gombra.
5. Kattintsunk az OK gombra. Az kiválasztott hírcsoportok listája megjelenik a Levelező ablakban.

Ha IMAP levelezőkiszolgálóval rendelkezünk, az ezen található üzenetmappákra is feliratkozhatunk. (A Beérkezett üzenetek is egyfajta üzenetmappa.) Kövessük a feliratkozás fenti utasításait, de a postafiókot jelöljük ki a Postafiók lenyitható listán. További tudnivalók a mappák megosztásáról és a mappákra történő feliratkozásról:Mappák megosztása más felhasználókkal (csak IMAP).

[ Vissza a fejezet elejére ]

## Hírcsoportüzenetek olvasása

Amikor megnyitjuk a hírcsoport-kiszolgálót, azon hírcsoportok listája jelenik meg, amelyekre feliratkoztunk. A kiszolgáló az egyes hírcsoportok új üzeneteinek fejléceit tölti le.

A hírcsoportüzenetek olvasásához induljunk ki a Levelező ablakból:

1. Hírcsoportjainak megjelenítéséhez kattintsunk duplán egy hírcsoportkiszolgáló ikonjára. (Ha nem jelennek meg hírcsoportok, fel kell iratkoznunk valamelyikre.)
2. Üzeneteinek megjelenítéséhez kattintsunk egy hírcsoportra.
3. Elolvasásához kattintsunk egy üzenetre. Az eredeti üzenet alatt az összes válasz megjelenítéséhez kattintsunk a Témacsoport gombra. Fejlécére kattintva bármelyik üzenetet elolvashatjuk. Ekkor új témacsoportot indíthatunk, vagy válaszüzenetet küldhetünk.

[ Vissza a fejezet elejére ]

## Hírcsoportüzenetek elküldése

Új témacsoport indítása:

1. A Levelező ablakban az előfizetett hírcsoportok listáján jelöljünk ki egy hírcsoportot.
2. Kattintsunk az Új üzenet gombra.
3. Állítsuk össze az üzenetet, majd kattintsunk a Küldés gombra.
4. A Letöltés gombra kattintva megtekinthetjük az elküldött üzenetet a hírcsoportban.

[ Vissza a fejezet elejére ]

## Hozzászólás folyamatban lévő eszmecseréhez

Válaszüzenet elküldése hírcsoportba:

1. Az üzenetlistán jelöljük ki a megválaszolni kívánt üzenetet:
2. Kattintsunk a Válasz gombra.
3. Állítsuk össze az üzenetet, majd kattintsunk a Küldés gombra.

Válasz adott személynek és az üzenet elküldése a csoportba is:

1. Az üzenetlistán jelöljük ki a megválaszolni kívánt üzenetet:
2. Kattintsunk a Válasz mindenkinek gombra.
3. Állítsuk össze az üzenetet, majd kattintsunk a Küldés gombra.

Üzenet átirányítása másik hírcsoportba:

- Kattintsunk a Válasz gombra, és a címzett típusát meghatározó lenyitható listán válasszuk a Hírcsop. vál. elemet. Az ezt követő válaszok az itt megadott hírcsoportba kerülnek.

[ Vissza a fejezet elejére ]

## Témacsoportok figyelése

Adott témacsoportban a nem olvasott, de érdeklődésünkre számot tartó üzenetek figyelése:

1. Jelöljünk ki egy üzenetet a kívánt témacsoportban.
2. Válasszuk az Üzenet menü Témacsoport figyelése parancsát.
3. Ha további témacsoportokat is figyelni szeretnénk, ismételjük meg a fenti lépéseket más témacsoportok üzeneteire.
4. Ha készen állunk ezeknek a témacsoportoknak a figyelésére, válasszuk a Nézet menüből az Üzenetek, majd a Figyelt témacsoport olvasatlan üzenettel parancsot. A &brandShortName; Levelező és hírolvasó csak az olvasatlan üzenetet tartalmazó figyelt témacsoportokat jeleníti meg.
5. A hírcsoport összes üzenetének megtekintéséhez válasszuk a Nézet menüből az Üzenetek, majd a Mind parancsot.

Témacsoport figyelmen kívül hagyása:

1. Jelöljünk ki egy üzenetet a kívánt témacsoportban.
2. Válasszuk az Üzenet menü Figyelmen kívül hagyott témacsoport parancsát. A &brandShortName; Levelező és hírolvasó a témacsoport összes üzenetét olvasottnak jelöli, és a témacsoportba küldött új válaszok vörös színnel jelennek meg.
3. A figyelmen hagyott témacsoportok megtekintéséhez válasszuk a Nézet menüből az Üzenetek, majd a Figyelmen kívül hagyott témacsoportok parancsot.

[ Vissza a fejezet elejére ]

## Hírcsoport eltávolítása

Hírcsoport eltávolítása a listáról:

- Jelöljük ki a hírcsoport ikonját, és kattintsunk a Törlés gombra.

[ Vissza a fejezet elejére ]

## Hírcsoport-kiszolgáló felvétele

Ha az elérni kívánt hírcsoport másik kiszolgálón van, akkor előbb a kiszolgáló elérését kell beállítani.

További hírcsoport-kiszolgáló beállításához válasszuk a Levelező ablakban a Fájl menüből az Új, majd a Postafiók parancsot.

- A Postafiók varázslóban adjuk meg, hogy a beállítani kívánt új postafiók hírcsoportfiók.

Ha beállítottuk az új kiszolgálót, feliratkozhatunk az ezen található hírcsoportokra: ehhez a Levelező ablakban válasszuk a Fájl menü Feliratkozás parancsát.

[ Vissza a fejezet elejére ]