%brandDTD; ]>
Ez a dokumentum csak a tájékoztatás célját szolgálja. Segíthet abban, hogy személyes adataink biztonságát megvédjük az interneten. Azonban ez a dokumentum nem érinti az összes adatvédelmi és biztonsági kérdést, és nem tekinthető hivatalos ajánlatnak a megfelelő adatvédelmi és biztonsági rendszabályokat illetően.

# A felugró ablakok kezelése

Mik azok a felugró ablakok?

A felugró ablakok olyan ablakok, amelyek automatikusan és az engedélyünk nélkül megjelennek. Méretük változó, de általában kisebbek a teljes képernyőnél. Néhány felugró ablak az aktuális Böngésző-ablakra nyílik rá, mintegy felugorva, míg néhány a Böngésző alatt jelenik meg (aláugró).

A &brandShortName; lehetővé teszi számunkra, hogy felügyeljük a felugró és aláugró ablakok megjelenését a Felugró ablakok panelen. Mivel a Felugró ablakok tiltása alapéretelmezés szerint ki van kapcsolva, nekünk kell engedélyeznünk, ha a Böngészőben nem kívánjuk a felugró ablakok megjelenését.

A felugró ablakok tiltása esetén a &brandShortName; beállítható, hogy adjon hangjelzést, valamint hogy jelenítsen meg egy ikont az állapotsorban. Ezt az ikont használhatjuk arra, hogy egy éppen látogatott weboldalt felvegyük a kivételek közé, így ezen oldalon ismét lehetővé tesszük a felbukkanó ablakok megjelenítését.

A felugrók tiltása néhány weboldal megjelenítését megzavarhatja: néhány weboldal, ideértve az on-line banki tranzakciókat lehetővé tevő oldalakat, felugró ablakokat használ néhány fontos funkcióhoz. Az összes felugró ablak tiltása működésképtelenné teszi ezen funkciókat. Ahhoz, hogy néhány kijelölt weboldalon működjenek a felugrók, míg az összes többi helyen tiltva legyenek, adjuk hozzá a kijelölt oldalakat az engedélyezett oldalak listájához. További tudnivalókért lásd a Adatvédelem és biztonság - Felugró ablakok.

A felugró ablakok tiltása nem mindig működik: habár a &brandShortName; képes a legtöbb felugró ablak tiltására, néhány weboldal, még ha blokkolt is, más módszereket használva megjeleníthet felugró ablakokat.

Felugró ablakok engedélyezése bizonyos weboldalakon: miután engedélyeztük a felbukkanó ablakok tiltását, bizonyos oldalakon még mindig engedélyezhetjük a megjelenítésüket. A weboldal böngészése közben a Feladatok menüben válasszuk a Felugró ablakok menüpontot, majd válasszuk a Felugró ablakok engedélyezése erről a kiszolgálóról pontot.

A következő fejezet leírja, hogyan kezeljük a felugró ablakokat a beállítások illetve a felugró ablakra figyelmeztető ikon segítségével.

## Adatvédelmi és biztonsági beállítások – Felugró ablakok

Ez a témakör a Felugró ablakok panellapot ismerteti. A párbeszédpanel a következő lépésekkel hívható elő:

1. Válasszuk a &brandShortName; Szerkesztés menüjéből a Beállítások parancsot.
2. Az Adatvédelem és biztonság kategória alatt kattintsunk a Felugró ablakok elemre. (Ha nem láthatóak az alkategóriák, az alkategóriák kibontásához kattintsunk duplán az Adatvédelem és biztonság kategóriára.)

- Felugró ablakok tiltása: Válasszuk ki ezt, ha szeretnénk megakadályozni a felugró ablakok megjelenését a Böngészőben.
- Kivételek: Válasszuk ki ezt, ha módosítani szeretnénk azon oldalak listáját, amelyeknél engedélyezni kívánjuk a felugró ablakokat.
  - Engedélyezett webhelyek: Az engedélyezett oldalak listája megjelenik, amikor a Kivételek gombra kattintunk Engedélyezett webhelyek. Itt adhatunk hozzá vagy törölhetünk weboldalakat a listából, amelynél szeretnénk, hogy felugró ablakok jelenhessenek meg.
  - Hozzáadás: Kattintsunk erre, miután begépeltük a weboldal címét, amit hozzá szeretnénk adni a listához.
  - Eltávolítás: Kattintsunk erre a kiválasztott weboldalt eltávolításához.
  - Mindet törli: Kattintsunk erre, hogy eltávolítsuk az összes weboldalt a jelenlegi listából.

### A felugró ablak megjelenésének megakadályozásakor

- Hangjelzés: Ha azt szeretnénk, hogy egy hang lejátszódjon minden egyes alkalommal, amikor a böngésző blokkol egy felugró ablakot, kattintsunk erre, és adjuk meg a hangfájl elérési útját.
  - Kiválasztás: Kattintsunk erre, hogy megkereshessük a hangfájlt, az elérési út begépelése helyett.
  - Előnézet: Kattintsunk erre, hogy meghallgassuk a kiválasztott hangot.
- Ikon megjelenítése a Böngésző állapotsorában: Válasszuk ki ezt, hogy az ikon megjelenjen a Böngésző állapotsorában, egy felugró ablak blokkolásakor.

  Megjegyzés: Miután a ikon megjelenik, egy új weboldal meglátogatásáig lesz látható.

A felugró ablak ikon használata engedélyezett oldalak hozzáadásához: A felugró ablak ikont gyorsan használhatjuk arra, hogy hozzáadhassunk egy weboldat az engedélyezett webhelyek listájához. Kattintsunk a ikonra, hogy megnyissuk az engedélyezett webhelyek listáját. Az aktuális webhely címe automatikusan beillesztődik. Kattintsunk a Hozzáadásra és utána az OK-ra, hogy engedélyezzük a hozzáadást.

Megjegyzés: A felugró ablakok blokkolása nem mindig használható, és zavarhat néhány weboldalt. További tudnivalókért a felugró ablakok blokkolásáról olvassa el a A felugró ablakok kezelése fejezetet.