%brandDTD; ]>

# Internet Explorer-felhasználóknak

Ha a Microsoft® Internet Explorert használtuk, akkor a &brandShortName; programmal is könnyen fog menni a web böngészése, a leveleink kezelése és még sok minden más.

Megjegyzés: Ez az információ csak a Windows, Mac OS, Solaris, valamint HP-UX alatt futó &brandShortName; programra igaz.

A fejezet témakörei:

- Különbségek a &brandShortName; és az Internet Explorer szóhasználatában
- Az IE-kedvencek
- A böngésző funkciói
- Egyéb funkciók
- Billentyűparancsok

## Különbségek a &brandShortName; és az Internet Explorer szóhasználatában

Internet Explorer | &brandShortName;
--- | ---
Internet beállítások | Beállítások
Ideiglenes Internet-fájlok | Gyorsítótár
Kedvencek | Könyvjelzők
Címsor | Címmező
Frissítés | Frissítés
Hivatkozások sáv | Személyes eszköztár
Parancsikon másolása | Hivatkozás címének másolása

## Az IE-kedvencek

Az Internet Explorer Kedvencek mappáját a Mozilla automatikusan importálja. Megtaláljuk azokat a Könyvjelzők menü Importált IE-kedvencek pontján.

## A böngésző funkciói

- Böngészőlapok: Ahelyett, hogy minden meglátogatott webhelynek külön ablakot nyitnánk, lehetőségünk van több webhelyet nyitva tartani ugyanabban az ablakban, külön böngészőlapokon. Lehetőség van arra is, hogy weboldalak csoportját állítsuk be kezdőlapnak.
- Felugró ablakok: Lehetőség van a felugró és a háttérben megnyíló ablakok letiltására.
- Oldalsáv: A testreszabható oldalsávon elhelyezhetjük a számunkra fontos tartalmat vagy eszközt. Lehetnek itt hírek, részvényárfolyamok, könyvjelzők, előzmények és még sok más.
- Profilkezelő: Létrehozhatunk több profilt, amelyek saját könyvjelzőkkel, beállításokkal és levelezéssel rendelkeznek. Ez akkor hasznos, ha ugyanazon a gépen több ember használja a &brandShortName; programot, vagy ha valaki szét akarja választani az üzleti és a magánéletét.
- Sütikezelő: Beállíható a &brandShortName; sütikkel kapcsolatos viselkedése. A &brandShortName; támogatja a P3P adatkezelési szabványt.
- Képkezelő: Bizonyos helyekről érkező képek letöltése letiltható, de teljesen ki is kapcsolhatjuk a képek letöltését. Ez akkor hasznos, ha gyorsítani szeretnénk egy webhely tartalmának letöltődését.

## Egyéb funkciók

A böngészőablak bal alső sarkában kis ikonok találhatók, amelyekkel az alábbi hasznos programok érhetők el könnyen és gyorsan:

- Levelező és hírolvasó: Kényelmesen kezelhető a teljes internetes kommunikáció. Lehetőség van több postafiók létrehozására és hírcsoportok olvasására. A régi leveleinket és beállításainkat importálhatjuk más, népszerű levelezőprogramokból.
- Címjegyzékek: Létrehozhatunk új címjegyzéket, vagy importálhatjuk más, népszerű levelezőprogramokban tárolt címjegyzékünket.
- HTML-szerkesztő: A beépített weboldalszerkesztő segítségével létrehozhatjuk, szerkeszthetjük és közzétehetjük saját weboldalainkat.
- ChatZilla: A beépített IRC-kliens segítségével más emberekkel cseveghetünk az IRC-hálózaton.

## Billentyűparancsok

Észre fogjuk venni, hogy az Internet Explorer és a Mozilla sok billentyűparancsa megegyezik. A billentyűparancsok teljes listáját A &brandShortName; billentyűparancsai fejezetben találjuk.